**JI SEROKATIYA MECLÎSA MEZIN A TIRKIYE’YÊ RE**

Domandina hebûna zimanekî bi xuyakirina wî ya di nav warê gelwarî ve têkildar e. Ji bo ku zextên li ser Kurdî bê kifşkirin, ji bo ku mexdûrîyetên ji ber van zextiyan tê jiyandin bê tespît kirin û ji bo ku ev mexdûriyet ji holê bên rakirin binasîya madeyên Makezagonê yên 98’emîn, 104 û 105’emîn ya Rêziknameya Navxweyî em daxwaza Lêkolîna Meclîsê dikin.

 **Tayip TEMEL**

**Parlementerê Wanê**

**SEDEM**

Ziman pergalekê sembolan e ku zagonên wî bixwe hene, ya ku dijî, pêşvê diçe û carna jî ji holê radibe. Wateya zimanê ji amurê ragihandinê wêdetir e. Hemû ziman dîroka civakê ku wî zimanê diaxive, ragirê çandê û qeydê nasnameya wê ye. Ji bo herkesî zimanê zikmakî ji bo îfade kirina hêst û fikran gerdûna herî lêhatî ye.

Wexta ku em erdnîgariya ku lê dijîn dinêrin tê dîtin ku ji hêla zimanên tên axaftin ve ev erdnîgarî mazûbaniya çandekê gelek dewlemend dike. Li gorî malpera Ethnologue’yê ku ev malper ji aliyê xebatên zimên û envanterê zimên ve wekî çavkanîyekê ye, di halêhazir de li Tirkiye’yê 39 ziman tên axaftin. Ji van 39 zimanan yek jî Kurdî ye ku ev ziman zimanê zikmakî ya Kurdan e ku ew li cihanê xwedî 40-50 milyon, li Tirkiye’yê jî xwedî 25 milyon nufusê ne. Di 15’ê Gulanê 1932’an de kovara Hawar ku yekemîn kovara bi tîpên Latînî ya Kurdî hat çapkirin. Ji sala 2006’an şûn ve ev roj wekî Cejna Zimanê Kurdî tê pîroz kirin. Lê helbet paşxaneyekê dîrokî ya di qeydê meclîsê de vî zimanê wekî “zimanê ku nayê zanîn” nivîsandinê heye.

Piştî damezirandina komarê di pêvajoya avakirina netew-dewletê de pêngavên ku pirçandiya welatê xerab bike hatin avêtin. Bi fikrên wekî Angaşta Dîrok ya Tirk, Angaşta Ziman ya Tirk û Angaşta Roj-Ziman ji aliyekî hewl dan ku bê îspatkirin ku xwediyê van axan Tirk in, ji aliyekî ve jî politikayên Tirkkirina van axan hatin birêvebirin. Ji salên 1930’an şûn ve nêrîna ku li Tirkiye’yê tenê Tirk dijîn belav bû û heta di salê 1990’an jî ev nêrîn wekî nêrîna fermî cî girt. Pirbûn di her warî de bi yekbûnê ve hat veguhestin û di warê gelwarî de diyarbûna sembolên etnîk wekî qedexeyên teqez hat nîşankirin û bi vî hawî hat xwestin ku warê gelwarî homojenîze bibe. Ev homojenîzebûn di bişavtina zimanî de rolek sereke lîst. Di vê serdemê de bi gotina “Tirkî biaxive, gelek biaxive” di warê gelwarî de zimanên ji xeynî Tirkî hat qedexe kirin. Lewma ne xerîb e ku ji 39 zimanên ku li Tirkiyeyê tên axaftin 3 heb ji holê rabûn û 15 heb jî bi vî xetereyê rû bi rû mane. Jixwe zimanê ku ji piştî Tirkî herî zêde tê axaftin Kurdî jî ji hêla îdeolojiya fermî ve wekî tehdît hat dîtin û hat qedexe kirin. Lewma her çi qas bişavtina zimanî ji bo hemû zimana bê bi kar anîn jî armanca wê ya sereke zimanê Kurdî ye.

Kurd bi tunedîtina zimanê xwe bûne qurbanê çanda lînçê. Kurd hê jî di amrazên hatinçûna giştî de, di şantiyeyan de, di nava sûkan de, li taxan û di zeviyên ku wekî karkera serdemî dixebitin de dibin hedefê tundiyan. Herî dawî di 13 Cotmehê 2019’an de Şirîn Tosun’ê 19 salî bi guleyekê li serê wî hat xistin jiyana xwe ji dest da ku ew berê hingê jî ji bo ku Kurdî diaxive di nava sûka Sakarya’yê de ji aliyê 6 kesan ve hatibû lînç kirin.

Di roja îro de jî karê kayyuman ya herî pêşî Tirkî kirina navê kolanan, daxistinan tabelayên Kurdî û girtina saziyên ku bi Kurdî xizmetê dikin dibe. Di van rojên şewbê de kayyumê Şaredariya Cizîrê ku nêzî temamiya bajêr bi Kurdî diaxive, tabelayên ku danasîna cihên turîstîk û dîrokî dike tenê zimanên Tirkî û Îngîlîzî bikar tîne. Bi OHAL’ê ve televîzyon, rojname, sazî, komele, dibistanên ku bi Kurdî xebatên xwe didomandin û kreşên ku şaredariyê DBP’yî vekirîbûn hatin girtin. Zimanê Kurdî ku jixwe bi makezagonê nehatibû parastin bi van kirinan diyarbûna wî ya di nava warê gelwarî de jî hat tune kirin.

Perwerdehiya bi zimanê zikmakî maf e û şertekê demokrasiyê ye. Divê xwestekên Kurdan ya perwerdehiya bi zimanê zikmakî wisa bê dîtin ku ev mesele bi xespkirina mafên kolektif a gelê Kurdan ve raste rast girêdayî ye. Lewma avabûna aştiya civakî bi geşbûna Kurdî ya di nava warê gelwarî de, azadiya wî û xwedî statûbûna wî ve girêdayî ye.

Bi lez pêwîst e ku astengiyên li ber perwerdehiya bi zimanê zikmakî bê gercustin, bi armanca zextên li ser Kurdî bi dawî bibin û bergiriyên hewce bên girtin divê komîsyona lêkolînê bê avakirin.